Նիկոլ Փաշինյանը եվրոպական հանդիպումների ընթացքում հավատարիմ մնաց իր մարտավարությանը և չափազանց հավասարակշիռ գնահատականներ էր տալիս արտաքին քաղաքականությանը վերաբերող հարցերին: Մասնավորապես, ԵՄ արտաքին հարաբերությունների և անվտանգության քաղաքականության հարցերով բարձր ներկայացուցիչ Ֆեդերիկա Մոգերինիի հետ երեկ կայացած հանդիպման ժամանակ խոսելով Հայաստանում տեղի ունեցած քաղաքական փոփոխությունների մասին՝ Փաշինյանը շեշտել է, որ ժողովրդավարությունը Հայաստանի համար արտաքին քաղաքական կողմնորոշում չէ, այլ՝ արժեհամակարգ, որը կառավարությունը հանձնառու է առավել զարգացնել ու ամրապնդել: